PATVIRTINTA

Vilkaviškio rajono savivaldybės

visuomenės sveikatos biuro

direktoriaus 2016 m. rugsėjo 5 d.

įsakymu Nr. V-31

**KONKURSO „DOVANOKIME VILTĮ GYVENTI" NUOSTATAI**

1. **BENDROSIOS NUOSTATOS**

1. Konkurso „Dovanokime viltį gyventi“ (toliau Konkursas) nuostatai nustato Konkurso tikslą, uždavinius, organizavimo tvarką, užduotis, vertinimo kriterijus bei konkurso dalyvių skatinimą ir apdovanojimus.

2. Konkurso organizatoriai – Vilkaviškio rajono savivaldybės visuomenės sveikatos biuras ir Vilkaviškio rajono nefrologinių ligonių draugija.

3. Konkurso partneriai – Lietuvos asociacija „Gyvastis“, Nacionalinis transplantacijos biuras, Marijampolės profesinio rengimo centro Vilkaviškio skyrius.

1. **KONKURSO TIKSLAS IR UŽDAVINIAI**

4. Konkurso tikslas – propaguoti organų donorystę, ugdyti jaunų žmonių pilietiškumo jausmą, skatinti savanorišką veiklą populiarinant donorystę.

5. Konkurso uždaviniai:

5.1. organizuoti konkursą Vilkaviškio rajono savivaldybės švietimo įstaigų 8 – 9 klasių mokiniams;

5.2. skleisti žinias apie organų donorystę;

5.3. nustatyti konkurso laimėtojus.

1. **KONKURSO DALYVIAI**

6. Konkurso dalyviai – Vilkaviškio rajono savivaldybės švietimo įstaigų **8 - 9 klasių mokiniai**.

7. Komanda turi būti sudaryta iš **5 mokinių** (kapitono ir 4 dalyvių) ir **komandos vadovo** (mokytojo arba klasės auklėtojo). Komanda gali būti sudaryta iš 8 arba 9 klasės mokinių ir mokytojo arba mišri, t. y. sudaryta iš 8 ir 9 klasės mokinių ir mokytojo.

8. Mokyklą gali atstovauti viena komanda.

1. **KONKURSO ORGANIZAVIMAS**

9. Komandos, norinčios dalyvauti konkurse iki 2016 m. spalio 7 d. turi pateikti registracijos anketą (1 priedas) Vilkaviškio rajono savivaldybės visuomenės sveikatos biurui. Registracijos anketą siųsti el. paštu info.vilkaviskiovsb@gmail.com.

10. Komandas konkursui ruošia komandos vadovas, konsultuoja visuomenės sveikatos priežiūros specialistas, vykdantis sveikatos priežiūrą ugdymo įstaigoje.

11. Baigiamasis konkurso renginys vyks **2016 m. spalio 20 d.** Marijampolės profesinio rengimo centro Vilkaviškio skyriuje, S. Nėries g. 40, Vilkaviškis. Konkurso pradžia **13.00 val.**

12. Informaciją apie Konkurso organizavimą, švietimo įstaigoms, teikia Vilkaviškio rajono savivaldybės visuomenės sveikatos biuras.

1. **KONKURSO UŽDUOTYS IR VERTINIMAS**

13. Konkurso užduotys:

13.1. Komandų prisistatymas (iki 3 min., dalyvauti turi visi komandos nariai);

13.2. Teorinių žinių apie organų donorystę patikrinimas (testas, viktorina ar kt.);

13.3. Praktinė užduotis;

13.4. Užduotis komandos vadovui;

13.5. Namų darbas. Kiekviena komanda turi parengti pristatymą, Power Point programa (iki 3 min.), kuriame turi atsispindėti kaip mokykloje yra propaguojama organų donorystė arba kaip būtų galima propaguoti organų donorystę.

14. Komandų pasirodymus vertins Vilkaviškio rajono savivaldybės visuomenės sveikatos biuro sudaryta vertinimo komisija.

15. Užduočių vertinimas:

15.1. Visos užduotys vertinamos 3 balų sistema: jei užduotis atlikta labai gerai – komandai skiriami 3 balai, jei vidutiniškai – 2 balai, jei užduotis atlikta minimaliai – 1 balas.

15.2. Kiekvienas komisijos narys komandas vertina atskirai, bendrai išvedamas vertinimo vidurkis.

15.3. Nugalėtojus išrinks vertinimo komisija. Konkursą laimi daugiausia balų surinkusi komanda. Rezultatai skelbiami viešai konkurso metu.

1. **KONKURSO DALYVIŲ APDOVANOJIMAI**

16. I – III vietų laimėtojai apdovanojami Vilkaviškio rajono savivaldybės visuomenės sveikatos biuro įsteigtais prizais. Visiems konkurso dalyviams bus įteikti Vilkaviškio rajono savivaldybės visuomenės sveikatos biuro padėkos raštai ir atminimo dovanėlės.

1. **BAIGIAMOSIOS NUOSTATOS**

17. Dėl išsamesnės informacijos prašome kreiptis į Vilkaviškio rajono savivaldybės visuomenės sveikatos biurą, S. Daukanto g. 17A, Vilkaviškis, 215 kab., tel. (8 342) 31058, el. p. info.vilkaviškiovsb@gmail.com.

1 priedas

**REGISTRACIJOS ANKETA**

|  |
| --- |
| Bendra informacija apie komandą |
| Mokyklos pavadinimas |  |
| Komandos pavadinimas |  |
| Komandos vadovas  | Vardas, pavardė, telefono numeris ir el. pašto adresas |
| Komandos kapitonas | Mokinio vardas, pavardė |

Komandos dalyviai:

|  |  |  |
| --- | --- | --- |
| Eil. Nr.  | Vardas | Pavardė |
| 1. |  |  |
| 2. |  |  |
| 3. |  |  |
| 4. |  |  |